Saugų malūnas-lentpjūvė

Saugų malūnas-lentpjūvė - motorinis malūnas, stovintis Šilutės rajono savivaldybėje, Saugose. Iki pat šių dienų išlikusi autentiška malūno technologinė įranga, tarp kurių - senieji švediški ir vokiški gateriai, vagonėliai. Čia veikė ne tik malūnas, malęs grūdus, bet ir lentpjūvė. Lentpjūvė iki šiol tebegamina produkciją.

Malūnas-lentpjūvė su technologine įranga paskelbtas valstybės saugomu inžineriniu paminklu.

Istorija 

Saugų malūnas pastatytas 1908 m. Malūnas buvo sumūrytas iš Šilutėje gamintų plytų. Jis veikė kaip pagalbinis Vilkyčių kaimo malūnui, tiekusiam miltus į Memelį – tuometę Klaipėdą. Saugose malūną nuspręsta statyti, kai ėmė trūkti Vilkyčių malūno pajėgumų. Malūnui statyti buvo atgabenta visa reikalinga vokiška įranga. Pastatyto naujojo malūno ir po juo buvusios lentpjūvės mechanizmus suko garu varomas variklis.

Apie 1936 m. buvo pastatytas pažangesnis dyzelinis vieno cilindro variklis (pagamintas 1885 m. Vokietijoje). 1953 m. malūne buvo įrengtas elektrinis variklis.

Šaltiniai 

Saugos
Lietuvos malūnai
Šilutės rajono paveldas